CELEX: 62013CA0536
Language: hr
Date: 2015-05-13 00:00:00
Title: Predmet C-536/13: Presuda Suda (veliko vijeće) od 13. svibnja 2015. (zahtjev za prethodnu odluku koji je uputio Lietuvos Aukščiausiasis Teismas – Litva) – „Gazprom” OAO (Zahtjev za prethodnu odluku — Područje slobode, sigurnosti i pravde — Pravosudna suradnja u građanskim stvarima — Uredba (EZ) br. 44/2001 — Područje primjene — Arbitraža — Isključenje — Priznanje i izvršenje stranih arbitražnih odluka — Nalog koji je izdao arbitražni sud koji se nalazi u državi članici — Nalog kojim se sprečava pokretanje ili nastavak postupka pred sudom druge države članice — Ovlast sudova države članice da odbiju priznanje arbitražne odluke — Njujorška konvencija)

20.7.2015   
            
            
               HR
            
            
               Službeni list Europske unije
            
            
               C 236/8
            
         Presuda Suda (veliko vijeće) od 13. svibnja 2015. (zahtjev za prethodnu odluku koji je uputio Lietuvos Aukščiausiasis Teismas – Litva) – „Gazprom” OAO
   (Predmet C-536/13) (1)
   
   ((Zahtjev za prethodnu odluku - Područje slobode, sigurnosti i pravde - Pravosudna suradnja u građanskim stvarima - Uredba (EZ) br. 44/2001 - Područje primjene - Arbitraža - Isključenje - Priznanje i izvršenje stranih arbitražnih odluka - Nalog koji je izdao arbitražni sud koji se nalazi u državi članici - Nalog kojim se sprečava pokretanje ili nastavak postupka pred sudom druge države članice - Ovlast sudova države članice da odbiju priznanje arbitražne odluke - Njujorška konvencija))
   (2015/C 236/10)
   Jezik postupka: litavski
   
      Sud koji je uputio zahtjev
   
   Lietuvos Aukščiausiasis Teismas
   
      Stranke glavnog postupka
   
   
      Tužitelj:„Gazprom” OAO
   
      uz sudjelovanje: Lietuvos Respublika
   
      Izreka
   
   Uredbu Vijeća (EZ) br. 44/2001 od 22. prosinca 2000. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima treba tumačiti na način da joj nije protivno to da sud jedne države članice prizna i izvrši, ili odbije priznati i izvršiti, arbitražnu odluku kojom se stranci zabranjuje podnošenje određenih zahtjeva sudu te države članice, s obzirom na to da ta uredba ne uređuje priznavanje i izvršenje, u državi članici, arbitražne odluke koju je donio arbitražni sud u drugoj državi članici.
   
      (1)  SL C 377, 21. 12. 2013.